Nekkni d iminigen yeddren di tmura n medden, nettwali yal ass amek ttmeslayen yemdanen n tmura n nniḍen, amek xeddmen, amek ttarun s tutlayt-nnsen, d ayen yellan d amagnu, yettili di tudert n yal ass. Nettmektay-d ihi addad n tmeslayt-nneY deg tmurt, ur teddir am tid nniḍen, ur temmut a nethenni. DYa tetten-aY wulawen-nneY, nḥeqqer iman-nneY.
D aya i Y-ideggren a d-nini awal i wid izemren ad sekren kra akken yiwen wass ahat tamaziYt ad teseu amṭiq-is am tmeslayin-nniḍen.
Annecta mačči d asefcel, maca nebYa a nenğee iman-nneY, ur ntettu ara Yef wayen i nekkat, iwakken a naweḍ Yer wayen i nessaram.
Nettmurud kan :
S tidet, ur yessefk ara a nettu ayen akk i d-yennulfan deg tmurt. Ma nessaked Yer taluft n tmaziYt si tefsut n 1980 ar ass-a a naf nessaweḍ kra : nezmer a tt-naru, ffYen-d yeYmisen, idlisen, isura ; llan iYerbazen (likulat) i tt-yesYarayen ; adabu yekkes drus akuffir-nni i d-yeYlin fell-aneY.
Dacu kan, ma nebYa a d-nini tidet iqerrḥen, a naf tamaziYt mazal-tt tesqudur. Aṭas deg-neY ur nbeddel ara iman-nnsen iwakken tutlayt-nneY ad tedder am tid nniḍen.
Ur nessawal ara da Yef wid yerYan Yef tmaziYt, xeddmen akk ayen iwimi izemren fell-as, maca ur tt-ssinen acku ur tt-lmiden sYur imawlan neY ur ufin ara allalen akken a tt-Yren neY ilmend n taluft nniḍen, neY daYen timYarin d yemYaren ur neYri imi akken tella tmeddurt zik-nni.
Tidet iqerrḥen :
Ma yefka yiwen tiṭ-is, yeskikkeḍ acemma allaY-is, iwakken ad imeyyez anida tewweḍ taluft-a n tmaziYt, amek iteddren imaziYen/timaziYin isemman iman-nnsen ImaziYen n « ddkir », ad yaf yiwen, am wakken aṭas deg-sen zemren ad mmten Yef tmaziYt maca ur zmiren ara a tt-arun.
Wissen anwa izemren ad aY-yefhem nekkni s Leqbayel : Nettmettat Yef tutlayt-nneY, maca ur nessaweḍ ara a tt-naru. Гas akken nnan imezwura : kra yella kra yerna, nekkni akken nwala d ayen yernan i yugaren ! Kerfen wallaYen-nneY, cekklen iẓuran n tutlayt-nneY. NYil ma nenna-d kra s tutlayt-nniḍen am tefransist ad yeseu azal meqqer wala ma nenna-t-id s teqbaylit.
Llan kra ttwassnen gar imaziYen mačči drus ! Cerwen tidi Yef tmaziYt s uqemmuc, ma d nutni ttmeslayen d tarwa-nnsen, ttmeslayen anida llan s tefransist neY s tutlayt nniḍen.
Гur-neY icennayen yettwasnen di yal tamurt, ttawin Yef taluft n tmaziYt d wayen iḍerrun di tmurt-nneY. Maca yessefk yiwen ad yini, ur as-fkin ara azal-is i tmaziYt-nni s wayes cennun, iYef ttḥaraben : iseggasen-a ineggura, kra uYalen ttarun tamedyazt-nnsen Yef isidiyen i d-ssufuYen, d ayen yelhan Yas tikwal tira-nni d aqedder kan… NeY mi ara mmeslayen di radyu neY tilifizyu, d tafransist kan i ssnen, taqbaylit ḥwajen-tt kan akken ad sselfen i medden.
Гur-neY imusnawen imeqqranen deg yeḥricen akk n tmusni, ttwaeerḍen di yal tasdawit, ttwagazen sYur ddunit akk, ad tafeḍ ssawalen s tefransist, s teglizit, s taerabt : awal ur ten-id-yettali Yef tmaziYt neY s tmaziYt, Yas d Iqbayliyen i tent-yuYen, i tent-yettaYen… Am wakken taqbaylit-nnsen wissen sani i tunag.
Ma d wid yettnaYen Yef tmaziYt, ama d wid yellan g tiddukliwin neY anda nniḍen, mi ara mlilen ad ttmeslayen s tefransist neY s teqbaylit yeddzen s awalen n tefransist… Amek ara fken azal iberraniyen i wannecta ? AmennuY Yef tmaziYt ur ğğin ara maca di tmeslayt-nsen ggugmen… Yernu atan ur teqqim ara kan deg tlufa yueren. Anwa/anta ur nessin ara amek ttmeslayen tuget taqbaylit. Amedya : « Je ne suis pas ḍaccord yid-k » +…
Amek ur nezmir ara ad nini anecta s teqbaylit ?
Llan kra nniḍen ssnen ad arun tamaziYt, maca am wakken jemeen-tt d tijji deg wallaYen-nnsen. I melmi, i wumi ? Ur yeẓri yiwen !
Llan kra lemmden timeslayin nniḍen, ma yenna-yasen yiwen : i tmaziYt ? Nutni a s-inin : ah, tamaziYt tueer, neY ur sein ara akud a tt-lemden. NeY ur nezmir ara a d-nini neY a naru kra n tlufa s tmaziYt.
DadYa imusnawen akk n ddunit ẓran, ulac tutlayt s wayes ur yezmir yiwen ad yini neY ad yru Yef kra yellan d tamussni !
Kker tura fhem keččini/kemmini ImaziYen-a-nneY. Ulac kra lğens n ddunit i ygan am nekkni.
Amek i nettazzal iwakken a nseddu tameddurt-nneY di tmurt-nneY s yiman-nneY, ma yella ur nettmeslay ara ur nettaru ara tutlayt-nneY ? Acḥal ImaziYen/TimazYin yeYran nutni ur ttarun ara s tmaziYt ?
Ur nebYi wara a nefk da tifrat i tlufa-nneY, aya ahat ur s-nezmir ara, maca atenta kra n timawin : tamezwarut, d tamuYli Yer zdat, d ayen nebYa i tmaziYt ass-a d uzekka, d anecta i Y-ixusṣen. AsuYu ur neğği wara, aqemmuc ur neğği wara, maca asekcem n tmaziYt di tudert-nneY, di tmeddurt-nneY ulac, am wakken yura deg uqerruy-nneY ur nettaweḍ, ur nessawaḍ. AcuYer ? Acku ur numin ara s yiman-nneY, ur numin ara tamaziYt tezmer ad tili am tutlayin nniḍen, ur numin ara yiwen wass tamaziYt ad tili d tin n weYrum, yid-s ara nexdem, yid-s ara nsewweq, yid-s ara nessYer tamussni, yid-s… ad as-tiniḍ di tama llan kra imusnawen d kra icennayen ur neẓri sani teddun (neY bYan ayen nniḍen, mačči d tamaziYt i ten-iceYben), di tama nniḍen llan Iqbayliyen n tmurt, yettmettaten Yef tmaziYt : d asif iḥemlen yellan gar-asen.
D tira i d abrid n tidet
Ihi tura nekkni neeya deg maziYen uqemmuc !
Win iran tamaziYt a-tt-yaru !! Mačči kan ad yissin tira-s !
A tt-yemmeslay anida yedda ama di tmeYriwin neY di lmut !
Ama gar-aneY ama gar iberraniyen, ma yella nebYa kra n wass a neseu amṭiq-nneY di tmeddurt s wudem amaziY, ur ttaḍsan ara leğnas fell-aY.
Ayen-nniḍen merra d asbelweṭ kan !
Win yebYan tamaziYt ihi mačči kan ad yissin tira-s, yessefk daYen a tt-yaru.
Akli Kebaïli d Kamal Naït-Zerrad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn